# Abd Allah ben Umar ben Abd al-Aziz

### De Viquipèdia

Abd Allah ben Umar ben Abd al-Aziz fou fill del Califa Umar II (Omar II).

El 744 Yazid III el va nomenar governador d'Iraq (Iraq Adjemí) on es va enemistar amb els caps sirians de la zona. Al pujar al tron Marwan II es va revoltar Abd Allah ben Muawiya, besnét de Djafar el germà d'Alí (octubre) a Kufa pero Abd Allah ben Umar ben Abd al-Aziz el va derrotar i el va obligar a fugir.

Poc després el califa va donar el govern d'Iraq a Al-Nadr ben Said al-Harashí, i Abd Allah que era a Hira va refusar de deixar el càrrec. Al-Nadr es va presentar amb les seves forces a Kufa i quan s'anaven a enfrontar van aparèixer el kharigites dirigits per Al-Dahhak ben Kays, i encara que Al-Nadr i Abd Allah van concertar un arranjament i van decidir combatre junts contra el cap kharigita, foren derrotats per aquest (abril o maig del 745). Abd Allah va fugir a Wasit i Al-Dahhak va entrar a Kufa. Els dos governadors van continuar tot seguit la seva lluita i Al-Dahhak els va poder derrotar per separat. Abd Allah, assetjat durant uns mesos a Wasit, va haver de signar un acord de pau amb Al-Dahhak.

Va retornar a Damasc on fou arrestat per ordre de Marwan II, i va morir de pesta a la preso d'Harran (132 = 749/750)

Obtingut de "http://ca.wikipedia.org../../../a/b/d/Abd_Allah_ben_Umar_ben_Abd_al-Aziz_ffeb.html"

Categoria: Governadors

##### Views

- Article
- Discussió
- Revisió actual

##### Cerca